*Марчанка Н.Р., настаўнік музыкі*

**УРОК МУЗЫКІ «ТРЫ КІТЫ Ў МУЗЫЦЫ – ПЕСНЯ, ТАНЕЦ, МАРШ»**

**Мэта**: сфарміраваць першапачатковае прадстаўленне аб жанрах песні,танца і маршу;

**Задачы:** 1)актуалізацыя слухацкага вопыту з мэтай вызначэння жанравай разнастайнасці музыкі;

2) азнаямленне з першапачатковымі жанрамі ў музыцы – песняй, танцам і маршам;

3)фарміраванне уменняў распазнаваць песню, танец, марш;

4) развіццё слухацкай культуры

Асноўныя паняцці, якія вывучаюцца на ўроку “кампазітар, выканаўца,слухач”.

**Абсталяванне**: usb з матэрыяламі да ўрока, ноўтбук, мультымедыйны праектар, баян, музычныя інструменты.

**Тып урока**: урок вывучэння новага матэрыялу.

**Від урока:** урок-гутарка на аснове сістэмна-дзейнаснага падыходу.

**Ход урока**

Арганізацыйны момант :

1. Праверка гатоўнасці да працы.

2. Псіхалагічны настрой класа на працу.

3. Музычнае прывітанне ***(СЛАЙД 1)***

**Музычнае прывітанне “Добры дзень!”**

**Настаўнік.** Дзеткі! Паглядзіце адзін аднаму ў вочы,усміхніцеся, перадайце крышачку свайго добрага настрою таму, хто сядзіць побач з вамі.Паглядзіце, ад вашых усмешак у нашым класе стала святлей і утульней.Я жадаю вам, каб вы не толькі набылі веды, а і пайшлі з гэтага урока з новымі ураджаннямі і адкрыццямі! Сёння мы працягваем з вамі раскрываць тайны музыкі, якія робяць яе выразай. Мы зноў будзем гаварыць аб тым, чаму музыка прымушае нас радавацца ці наадварот сумаваць, здзіўляцца ці зачароўвацца.

Дзеці, ці ведаеце вы, як з'яўляецца музыка? Што патрэбна зрабіць для таго, каб яна атрымалася?

Спачатку трэба напісаць музыку, бо калі ўявіць, што няма музыкі, якой маркотнай стала б наша жыццё! Мамы перасталі б спяваць дзецям калыханкі, па радыё і тэлебачанні не пачулі б мы ні песень, ні музыкі да кінафільмаў, усе тэатры былі б зачыненыя. Не было б музычных школ, у дзіцячым садку і ў школе не было б святаў. Ніхто не прымірыўся б з такой стратай.

Музыка патрэбна ўсім людзям, без яе не змаглі б жыць нават тыя, хто думае, што не любіць музыку.

А многія зрабілі музыку сваёй прафесіяй. Ёсць асабліва адораныя прыродай людзі, якія могуць і любяць складаць музыку. Гэтыя людзі называюцца **кампазітарамі**. ***(СЛАЙД 2).***

Вось напісаў музыку кампазітар і паклаў на паліцу. Мы пачуем гэту музыку? Не, трэба, каб яе нехта выканаў - сыграў або праспяваў.

Як называецца чалавек, які выконвае музыку?*(****СЛАЙД 3)***

Ну вось, музыка напісана, выканана, а яе ніхто не пачуў. Каб даведацца ці атрымалася музыка, неабходна каб яе хто – небудзь пачуў.Нам патрэбны **слухачы*.( СЛАЙД 4)***

Таму што сапраўднай музыка становіцца толькі тады, калі яна напісана, выканана і пачута.

Музыка існуе для людзей, а не толькі для тых, хто яе складае і выконвае.

Дзеткі, як вы думаеце, на кампазітара трэба вучыцца?Так,патрэбна ведаць, нотную грамату, гармонію, іграць на музычных інструментах.

Зараз я прапаную пабыць слухачамі і паслухаць цудоўную музыку, якую напісаў французкі кампазітар Клод Дакен. Называецца гэты твор “Зязюля”

**Слуханне:"Зязюля" Клод Дакэн. (*СЛАЙД 5)***

Садабалася вам гэтая музыка? Ці нагадваюць вам гукі гэтага твора інтанацыю кукавання? Вось бачыце які цуд : мы з вамі слухаем твор і чуеем як кукуе зязюля. Гэтая музыка атрымалась пры дапамозе сямі чароўных нот.

На нашых урока мы будзем слухаць шмат рознай музыкі, і вядома будзем вучыцца яе разумець.

Дзеткі, а вы ведаеце, што ў даўнія-даўнія часы людзі яшчэ не ўмелі тлумачыць сабе многія з'явы .. Людзі доўга не маглі зразумець, як жа ўладкавана сама зямля, на якой яны жывуць. Вось і прыдумалі, быццам Зямля пабудавана ў выглядзе вялікай круглай талеркі, акружанай з усіх бакоў акіянам. А трымаецца зямля быццам бы на спінах трох кітоў, якія з'яўляюцца яе асновай, раз яна не тоне. ***(СЛАЙД 6).***

Толькі потым было даказана, што Зямля круглая і круціцца вакол Сонца.

**У музыцы таксама ёсць свае тры асновы, тры музычныя жанры, на якіх трымаецца МУЗЫКА*.(СЛАЙД7)***

 Тры кіты ёсць у музыцы. Не ведалі?

Трымаецца ўся музыка - на іх.

Гэта: песня, танец. Палічылі?

Двух назвалі. Марш - вось трэці кіт.

Каб пазнаёміцца бліжэй,

У госці запросім мы трох кітоў:

«Песня, танец, марш – плывіце сюды.

Патрэбен ведаў нам вялікі ўлоў»

Я думаю, што вы з імі даўно ўжо знаёмыя. Паспрабуем іх адгадаць.

Першы кіт , які завітаў да нас – марш**(*СЛАЙД 8)***

 ***Гучыць “* Марш алавяных салдацікаў” *П.І.Чайкоўскага*( СЛАЙД 9)**

Што зручна рабіць пад такую музыку?

Характэрныя асаблівасці маршу - рытмічны малюнак, выразны памер.

Раз гэта марш, давайце памаршыруем так, як падказвае характар музыкі (выразна, лёгка, гарэзна).

***Гучыць “* *Марш алавяных салдацікаў” П.І.Чайкоўскага*** *(****СЛАЙД9)***

*Дзеці маршыруюць пад музыку на месцы*.

Танец-гэта другі " кіт " у музыцы. Танцы бываюць рознымі па характары. Гэта можа быць плаўны вальс, задорная і вясёлая полька. ***(СЛАЙД 10)***

Праслухайце, калі ласка, наступны твор.

***Гучыць "Італьянская полька" С. Рахманінава( СЛАЙД 11)***

Які характар у гэтай музыкі? .Які тэмп?

Танец рухомы, лёгкі, з яркімі націскамі. Паслухайце яго яшчэ раз. Лёгкімі воплескамі ў ладкі адзначце самыя яркія, гучныя моманты мелодыі.

***Гучыць "Італьянская полька" С. Рахманінаў****.*

*Дзеці воплескамі адзначаюць акцэнты ў музыцы.*

*А зараз давйце паслухаем і паглядзім яшчэ адзін танец*

***Слуханне П.І.Чайкоўскі “Вальс”( СЛАЙД 12)***

***А зараз давайце крышку адпачнём “Фізкультхвілінка” ( СЛАЙД 13)***

А цяпер назавіце трэцяга "Кіта".

Вядома, гэта песня.

Наш апошні і самы важны і галоўны " кіт " – гэта песня**! (*СЛАЙД 14).***

Песня заўсёды мае мелодыю, а мелодыя - "душа музыкі".( У кожнай песні ёсць абавязкова словы.

Песні бываюць вясёлыя і сумныя, сур’ёныя і жартлівыя.Шмат песень мы з вамі спявалі у дзіцячым садку, у школе. А скажыце ці ёсць у вас любімая песня? А зараз давайце развучым з вамі вельмі цудоўную песню, якая называецца «Сапраўдны сябар».

***Гучыць песня "*** ***Сапраўдны сябар " Б. Савельева(СЛАЙД 15)***

Аб чым спяваецца ў гэтай песні? Для чаго нам патрэбныя сябры?

**Развучванне песні** "Сапраўдны сябар" Б. Савельева

Такім чынам,дзеткі, давайце ўспомнім як называюцца “кіты” ў музыцы! Дзеткі, кім вы былі, калі спявалі песню «Сапраўдны сябар»? (выканаўцамі)

Як называюць чалавека, які складае музыку? (кампазітар)

А нашы госці былі кім ? ( слухачамі)

Вось бачыце, аказваецца, мы добра знаёмыя з "трыма кітамі", з трыма асноўнымі жанрамі музыкі.

Чаму ж марш, танец і песню называюць "кітамі" музыкі?

Таму, што не было і няма, на зямлі чалавека, які за ўсё сваё жыццё ні разу б не прамаршыраваў ці не станцаваў і, ужо тым больш не праспяваў бы песню. Выходзіць, што без "трох кітоў" ні адзін чалавек, ні дарослы, ні дзіця ніяк не можа абысціся. Наш урок падышоў да канца. Дзякуй за працу на ўроку! Малайцы! (***СЛАЙД 14).***

Музычнае развітанне " Празвінеў званок-скончыўся ўрок!»

Навучэнцы выходзяць з класа пад песню " Сапраўдны сябар»